Resolució 161/2018, de 29 de juny
Administració: Ajuntament d'Aiguamúrcia
Deute pendent d'un restaurant per ocupació de la via pública.
L'Alcaldessa indica que la informació demanada afecta persones privades; és cert que afecta a una activitat privada i, de retruc, pot afectar la persona del seu titular; tanmateix, no es tracta de dades que afectin el seu honor, ni a la seva intimitat, ja que es tracta d'una dada econòmica, relativa al compliment de les seves obligacions envers l'Ajuntament; tenint això en compte, la informació demanada sembla pertinent per poder valorar el correcte funcionament dels serveis municipals i per verificar que no hi hagi eventuals tractes a favor d'aquesta activitat i especialment per exercir les funcions de control de l'activitat municipal que corresponen als membres de l'Ajuntament; en conseqüència, ha de prevaler el dret d'accés, damunt dels interessos privats afectats, conclusió que és compartida per l'Autoritat Catalana de Protecció de Dades; cal resoldre, per tant, estimant el dret de la persona reclamant a la informació sol·licitada.
Atès que aquesta informació pot afectar terceres persones i que per declarar el dret s'ha tingut en compte la condició d'electe local de la persona reclamant, se li recorda el deure de confidencialitat establert per l'article 164.6 TRLMRLC, en el sentit que no pot divulgar a persones que no siguin membres de l'Ajuntament d'Aiguamúrcia la informació obtinguda en base a aquesta Resolució.
Número d'expedient de la Reclamació: 159/2018.
Aquesta Reclamació ha estat presentada per electes locals, amb invocació del dret d'accés dels i de les electes locals a la informació de la respectiva entitat regulat per l'article 164 del Text Refós de la Llei Municipal i de Règim Local de Catalunya, aprovat pel Decret Legislatiu 2/2003, de 28 d'abril (TRLMRLC).
La informació demana és la del deute amb l'Ajuntament d'un negoci privat, amb motiu de l'ocupació de la via pública.
Aquesta dada és sens dubte informació pública, en el sentit atribuït a aquest concepte per l'article 2.b LTAIPBG, ja que és informació sens dubte en poder de l'Ajuntament.
En conseqüència, i com a criteri general, cal partir de la presumpció del dret de les persones reclamants a accedir-hi.
Aquest dret, d'acord amb les consideracions fetes a l'antecedent anterior, s'ha de valorar a la llum del previst per l'article 164 TRLMRLC, segons el qual tots els membres de l'Ajuntament tenen dret a obtenir els antecedents, les dades o les informacions que són en poder dels serveis de la Corporació i són necessaris per al desenvolupament de llur funció, i aquest dret només pot ser denegat si la informació demanada vulnera el dret a l'honor, a la intimitat o a la pròpia imatge o afecta secrets oficials o sumarials.
En aquest cas l'Alcaldessa indica que la informació demanada afecta persones privades; és cert que afecta a una activitat privada i, de retruc, pot afectar la persona del seu titular; tanmateix, no es tracta de dades que afectin el seu honor, ni a la seva intimitat, ja que es tracta d'una dada econòmica, relativa al compliment de les seves obligacions envers l'Ajuntament.
Tenint això en compte, la informació demanada sembla pertinent per poder valorar el correcte funcionament dels serveis municipals i per verificar que no hi hagi eventuals tractes a favor d'aquesta activitat i especialment per exercir les funcions de control de l'activitat municipal que corresponen als membres de l'Ajuntament.
En conseqüència, ha de prevaler el dret d'accés, damunt dels interessos privats afectats, conclusió que és compartida per l'Autoritat Catalana de Protecció de Dades, com posa de manifest l'antecedent 7.
Cal resoldre, per tant, estimant el dret de la persona reclamant a la informació sol·licitada.
Nogensmenys, i atès que aquesta informació pot afectar terceres persones i que per declarar el dret s'ha tingut en compte la condició d'electe local de la persona reclamant, se li recorda el deure de confidencialitat establert per l'article 164.6 TRLMRLC, en el sentit que no pot divulgar a persones que no siguin membres de l'Ajuntament d'Aiguamúrcia la informació obtinguda en base a aquesta Resolució.
L'article 43.5 LTAIPBG estableix que " l'Administració ha de comunicar a la Comissió les actuacions fetes per a executar els acords de mediació i per a donar compliment a les resolucions dictades per la Comissió ".
Sobre la base d'aquestes comunicacions i de les efectuades per les persones interessades, la GAIP ha de fer seguiment del compliment de les seves resolucions, d'acord amb el previst pels articles 48 i 49 RGAIP i per l'apartat 30 del seu Manual de Reclamació, i pot adoptar les mesures que s'hi preveuen en cas d'incompliment.
Sobre la base dels antecedents i fonaments jurídics exposats, el Ple de la GAIP, en la sessió de 29 de juny de 2018, resol per unanimitat: